ડોલરની તુલનામાં રૂપિયો સતત ઘટાડા સાથે નવો રેકોર્ડ બનાવી રહ્યો છે. જો કે વિશ્વભરમાં માત્ર રૂપિયો જ એવી કરન્સી નથી જેને ડોલરનો ડામ લાગ્યો હોય. અન્ય દેશોની કરન્સી પણ ડોલર સામે નબળી સાબિત થઈ છે. છેલ્લા પાંચ વર્ષ દરમિયાન રૂપિયો 15.52 ટકા તૂટ્યો છે. ત્યારે અન્ય દેશોના ચલણનું તો 100 ટકા જેટલુ ધોવાણ થયું છે. ડોલરમાં સતત મજબૂતાઇની સાથે ક્રૂડ ઓઇલની વધતી કિંમત અને તુર્કી તથા વેનેઝુએલામાં ચાલી રહેલા આર્થિક સંકટે ઘણા દેશોના ચલણની કમર તોડી નાંખી છે.